《于安城答灵运诗 其一》
南北朝·谢瞻

条繁林弥蔚，波清源愈浚。华宗诞吾秀，之子绍前胤。

绸缪结风徽，烟煴吐芳讯。鸿渐随事变，云台与年峻。

作者简介：（约387—约421）南朝朱陈郡阳夏人，字宣远。一曰名檐，字通远。善为文，辞采丰美，与族叔混、族弟灵运俱有盛名。初为桓伟安西参军。宋时，为中书侍郎，以其弟谢晦权遇日重，惊骇惧祸，乃自请降黜，为豫章太守。遇疾卒。